
Előkészítő: Vagyongazdálkodási Főosztály

Előterjesztés
Gazdasági Bizottság részére

Tisztelt Bizottság!

Eladó és Haszonélvezeti Eladó (továbbiakban: Eladók) kizárólagos tulajdonukat képezi a Budapest V. kerület 24463/0/A/15 hrsz. alatt felvett, természetben Budapest V. kerület Erzsébet tér 1. I. em. 7. szám alatt található, 55 m2 alapterületű, lakás megnevezésű ingatlan, a közös tulajdonból hozzátartozó 276/10000 tulajdoni hányaddal, melyet Vevő részére kívánnak értékesíteni. 
Az ingatlan Felek által kölcsönösen kialkudott vételára: 20.000.000,- Ft (363.636,- Ft/m2)

Vevő az adásvételi szerződés aláírásával egyidejűleg megfizetett Eladók részre 2.000.000,- Ft-ot foglaló jogcímén. Vevő a vételár fennmaradó részét, azaz 18.000.000,- Ft összeget az elővásárlási jogosultak lemondó nyilatkozatának kézhezvételét követő 30 napon belül köteles Eladók részére megfizetni.
Vevő a teljes vételár megfizetését követő két napon belül, közösen egyeztetett időpontban lép az ingatlan birtokába.

Az épületet a 22509/1958. ÉM, a 120344/1958. MM és 14297/1958. ÉM[MM] rendeletekkel műemlékké nyilvánították.

A kulturális örökség védelméről szóló 2001. évi LXIV. törvény 86. § (4) bekezdése szerint műemlék, műemlék jellegű, városképi jelentőségű kategóriában védett ingatlanok tekintetében a fővárosban lévő ingatlan esetén a Fővárosi Önkormányzatot elővásárlási jog illeti meg. 
Területgazdálkodási szempontból nem javaslom az elővásárlási jog gyakorlását.
Határozati javaslat

A Gazdasági Bizottság úgy dönt, hogy:

A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a Budapest V. kerület 24463/0/A/15 hrsz. alatt felvett, természetben Budapest V. kerület Erzsébet tér 1. I. em. 7. szám alatt található, 55 m2 alapterületű, lakás megnevezésű ingatlan, a közös tulajdonból hozzátartozó 276/10000 tulajdoni hányaddal 20.000.000,- Ft vételáron Vevő részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

határidő:
30 nap
felelős: 
a főpolgármester
határozathozatal módja: egyszerű szavazattöbbség
Budapest, 2014.

	Megyesné dr. Hermann Judit

A személyes adatok védelme érdekében a mellékletek megtekinthetők a Gazdasági Bizottság vagy a Vagyongazdálkodási Főosztály Titkárságán.

